پريزن سكوول

پريزن سكوول (ب، پوريزون سوكوورو، مدرسة لحبس) هي سيرية د لمانݣا جاپونية كتبها و رسمها اكيرا هيراموطو. لمانݣا تسلسلات ف مجلة د السينين، يونݣ ماݣازين لسبوعية د دار النشر كوضانشا من فبراير 2011 حتى ل دجنبر 2017. لقصة كاتاخد بلاصة ف مدرسة صارمة و مشهورة كانت مخصوصة شحال هادي غير ل لبنات، و لايني ليدارة بدلات السياسة الداخلية ديالها باش يدخلو 5 د لولاد، على ود سلوكهوم، هاد لولاد غادي يلقاو راسهوم محجوزين تما. غادي يكونو ملزومين باش يواجهو ݣاع النواع د لمصايب باش يقدرو يخرجو من هاد لوضعية لخايبة و يشوفو طريقة كي يهربو من لتيحاد د التلميدات. اضاپطاسيو د سيرية انيمي تلفازي د 12 لحلقة، خرجها تسوطومو ميزوشيما، تبتّات من يوليوز ل شتنبر 2015. سيرية د الدراما تصوير حي تبتّات من اوكتوبر ل دجنبر 2015. اوڤا فيها حلقة وحدة خرجات ف 2016. ف مارس 2018، لمانݣا جابت كتر من 13 لمليون ݣوپي و هي كاتسلسل. ف 2013، پريزن سكوول ربحات لجايزة ال37 د جوايز لكوضانشا ف لفيئة لعامة. لحبكة. واحد لوقت فين اكاديمية هاتشيميتسو لپريڤي لي ف جوايه طوكيو، كانت محتارمة و غير ل لبنات، و لكن لموراجعات لخرة د السياسية الداخلية سمحات حتى ل الدراري يدخلو ل لمدرسة. ف نهارو اللول، كييوشي فوجينو كتاشف بلي غير هو بوحدو و خمسة د لولاد خرين لي ف لمدرسة. و هوما يوليو مفتونين ب لالاف د لبنات لي كاينين ف لكومپيس، هاد الشوية د لولاد غادي يلقاو راسهوم ف وضعية ماشي ميتالية وسط لمدرسة. الشخصيات. پروطاݣونيستات. كييوشي تقيد من نفس ليعدادية لي تقيد فيها شينݣو، هو اول ولد ف اكاديمية هاتشيميتسو لي دار كونطاكط معا بنت ملي تعاشر معا تشييو، لي غايربي عليها لكبدة ف اللاحق، وخا ماشي مطور بزاف، دايمان كايدبر على بلانات ناجحة ملي كايكون تحت شي ضغط كبير. ب سباب بزاف د لمواقيف لي فيها سوء تفاهوم، ولا هدف ل لعاطيفة د هانا ف لوقيتة لي هو محبوس، حتى ل دابا، هو بوحدو بين لخمسة د لولاد لي تسيفطو ل لحبس كتر من مرة، و منين مجلس التلميدات لفوق ارضي خداو السلطة ف لحبسة ديالو التانية، كايولي شريك معا ماري، لي حتى هي ولات ف لحبس. طاكيهيطو، كايعيطو ليه "ݣاكطو" هو تلميد غريب لطوار، كايلبس لمضاضر، تقيد هو و جو من نفس ليعدادية، عندو هتيمام كبير ب لممالك التلاتة و كايهدر بحال الناس لقدام، ديما كايهدر على راسو ب الضامير التالت، و لايني ف لحبس، ݣاكطو هدف تابت ل التعديات د مييكو. وخا السلوك ديالو منحارف، ݣاكطو سطراطيجيست واعر لي كايوضف الطاكتيكات د جينيرالات لممالك التلاتة ولا شي ݣيرات قدام، هاد لخوطاط بينو لفعالية ديالهم ف اغلب لبلانات لي دار، لكراش ديالو هي ميتسكو. شينݣو هو تلميد متشائم لي كايبان بحال شي موشاغيب. لكراش ديالو هي انزو، و فايت بين بلي هو ولد متشائم ب شكل كبير، بعد لمحاولة د التدرام د كييوشي، تبرا منو و دار راسو ماكايعرفوش. جووجي، كايعيطو ليه "جو"، هو ارقق واحد بين لخمسة. مولوع ب النمل، ديما كايغطي وجهو ب لقُب، ضعيف جسديا بزاف، و كايتمحن ب سباب واحد لكحة ب الدم ب سباب واحد الشكل ماشي مميت ديال لتيهاب لفم. جو كان ف نفس لمدرسة معا ݣاكطو. لكراش ديالو هي صاطو. رييجي انضوو، كايعيطو ليه "اندري" هو ولد غليض و مازوخي. مولوع ب مييكو و كايتشهاها ديما "تعاقبوا"، ف اللاحق غايربي على ريسا لكبدة، هادشي لي غاتستاغلو كاطي. مجلس التلميدات التحت ارضي. ماري هي رئيسة د مجلس التلامد التحت ارضي، هي بنت مودير لاكاديمية د هاتشيميتسو و خت تشييو، بنت باردة لعواطف و كاتضرب حسابها، ماري ناوية باش تحافض على التقاليد و لقوانين د لمدرسة. من لبدية وهي كاتحتاقر لولاد و لقرار د باها ف دخول لولاد للمدرسة، هاد لخصايل جاو منين عاقت ب السلوك لمنحارف د باها، منين كانت ف ليعدادي، ماري عاونات مييكو باش توقف ضد التنمور لي طرا ليها من كاطي، و بجوج ولاو صحابات الروح ب الروح من ديك لوقت، هي، كيما لخرين ف فاميلة د كوريهارا، كايوضفو فلسافة ف شي شكل ف لحكيم على الشخصية د شي حد، فلسافتها هي، "اي حد كايعجبوه طيور لغراب، مغايكونش شخص خايب ݣاع". هي نائيبة الرئيسة د مجلس التلامد التحت ارضي، عندها نقص الشوف. هي لي حاضية الدراري ف لحبس. ف ليعدادي، كانو كايتنمرو عليها ب سباب صدرها لكبير. هي اقوى بنت ف لمدرسة، و عندها معا الجودو، مييكو كاتعرف تديسيپليني ب شكل قاصح لولاد، و ديما كاتعاقبهوم على اتفه حاجة، خوصوصا ݣاكطو، وخا هي شخص قوي، كاتخاف بزاف لا تخسر خاطر ماري، كاتولي كاتعرق بزاف ملي كاتكون ف هاد لموقف، عزيز عليها تطريني لكاليسطينيكس، و ديما كاتبان كاتريني شي اونطرينمات فشي شكل، ب سباب لفورمة ديالها لفاخرة، لونيفورم د لمدرسة بزز كايستر لحمها. هانا هي السوكريطيرة د مجلس التلامد التحت ارضي. ديما كاتطيح ف اكفس لمواقف معا كييوشي، لي ولات كاتبغيه، عندها معا فنون لحرب، و ديما كاتخدم لكاراطي باش تضرب لولاد ب وحشية هادشي يلا لعيقاب د مييكو ماݣرش، وخا كاتبان مرزنة و حادݣة، هي ف لحقيقة مبرهشة و كاتفهم لولاد، و ماكاتعرفش تاضابطا معا لمواقف لي مكاتوقعهاش، من مور ماتطلقات من لحبس، خدمات كا جاسوسة د ماري ف مجلس التلامد لفوق ارضي. مجلس التلميدات لفوق ارضي. كاطي هي الرئيسة د مجلس التلامد لفوق ارضي و لمنافيسة د ماري، هي لي دعات مجلس التلامد التحت ارضي ملي تلصقات عليهوم تهمة، تنقاص مدة لحبس د لولاد، و زادت عدباتهوم ملي دخلو ل لحبس. ناضية ف لايكيضو، و فنانة تلاعب حرايفية، كاطي عرفات كيفاش ترد لمدرسة كاملة ضد لمجلس التحت ارضي، و دغيا ولات لعدو د ماري و لولاد. هي نائيبة الرئيسة د مجلس التلامد لفوق ارضي، مخبية حب قوي ل اندري و كاتوضف طيكنيكات سادية باش ترضيه. ب سباب هادشي، ولات كاتكره مييكو. عندها معا لكينضو، و قادرة تتطايف معا مييكو و هانا، زيد ماطرية واعرة وخا صغيرة على السوݣان. ميتسكو هي السوكريطيرة د مجلس التلامد لفوق ارضي و بنت عم انزو، عندها اعجاب ب ݣاكطو و مرعودة بزاف شخصيات اخرى. هو لمودير د اكاديمية هاتشيميستو و بات ماري و تشييو، هو لاباس عليه و لكن منحارف، ديما كايتعاطف معا لولاد. عندو بزاف د التصاور د لبنات ف لبيرو ديالو، و ديما كاتلقاه كايشوف ف التصاور و هو كايدير رونديڤووات معا شخصيات اخرى. هو، كيما لخرين ف فاميلة د كوريهارا، كايوضفو فلسافة ف شي شكل ف لحكيم على الشخصية د شي حد، فلسافتو هي، "اي حد كايعجبوه لمؤخيرات، مغايكونش شخص خايب ݣاع". هي بنت قيسم كييوشي و هوايتها لفراجة ف السومو، كييوشي كايكراشي عليها، و هي كاتكراشي عليه. هي خت ماري و كاتحتارمها بزاف، هي، كيما لخرين ف فاميلة د كوريهارا، كايوضفو فلسافة فش شي شكل ف لحكيم على الشخصية د شي حد، فلسافتها هي، "اي حد كايعجبو السومو، مغايكونش شخص خايب ݣاع". ف اللخر د السيرية غاتاخد بلاصة ماري كا رئيسة د مجلس التلامد التحت ارضي انزو هي جاسوسة سابقة د مجلس التلامد التحت ارضي و بنت عم ميتسكو، عندها اعجاب ب شينݣو، و كبر منو ب عام تلميدة ف اكاديمية هاتشيميستو، لكراش د جو. كاتبان غير ف لاوڤا الصاخبة لعزيزة د تشييو و لي كاتكون معاها ف اغلب لمرات